شقع بقع

شقع بقع اغنيه مصريه تأليف احمد فؤاد نجم و تلحين و غنا الشيخ امام

250px|left|احمد فؤاد نجم

 كلمات 
انا الأديب ولا تعرفنيش

تقرا لى لكن ما تشوفنيش

كلامى لاهو مدهون ورنيش

ولا المعانى عليها غبار

شقع بقع يا ديل الفار

....

يا شعب مصر يا خم النوم..ما تقوم بقا و تشوف لك يوم

الثوره قامت ف الخرطوم..و انتي اللى نايم ليل و نهار

شقع بقع يا ديل الفار.

.....

يا شعب ثور داهيه تسمك.. و شيل اصول اسباب غمك

عصابه بتمص ف دمك .. و الاسم قال ظباط احرار

شقع بقع يا ديل الفار

.....

شيلو القطيع النكساوى..اللى لا عاوز ولا ناوى

يرحل و يكفانا بلاوى.. من تحت راسه ذل و عار

شقع بقع يا ديل الفار

.....

اخدو اليهود غزه و سينا..و بكرا يبقو وسطينا

و الراديوهات بتغدينا..كورة و نتعشى اشعار

شقع بقع يا ديل الفار

....

الشيخ امام قال كلمة حق..جت الحكومه قالت له لأ

و ابو النجوم علا ودنه انزق..ف المعتقل و الدنيا نهار

شقع بقع يا ديل الفار

.....

انا اللى ولله قلت الحق..جت الحكومه قالت لى لأ

انا اللى ولله قلت الحق..جت ثومه قالت لأ

و ابو النجوم علا ودنه اندق..ف المعتقل و الدنيا نهار

شقع بقع يا ديل الفار..شقع بقع يا ديل الفار

لينكات برانيه
 يوتيوب
https://m.youtube.com/watch?v=KgGxRK-ZwkY
مصادر

تصنيف:احمد فؤاد نجم
تصنيف:الشيخ امام
تصنيف:اغانى باللغه المصريه
تصنيف:كلمات اغانى